Ego Giles archipresbiter notifico tam presentibus quam futuris quod Gauterius de Corbertaut dedit Deo et ecclesie Sancte Marie Cistercii in perpetuum donum quod fecerat pater eius et mater de clerico Petro filio suo et de terris et pratis apud Musiacum quod donum calumpniabatur ipse Galterius sed tandem totum concessit sub censu V solidorum in nundinis Belne post festum sancti Remigii et iuravit in manu archipresbiteri de Belna Giles garantiam portare in omni loco fratribus Cistercii et ipsi fratres dederunt ei XL solidos et hoc laudaverunt fratres eius Petrus et Siguinus et Damno uxor ipsius Galteri et filius eius Reinaldus cui dedit Arnaldus cellerarius VI denarios quos in presenti habebat. Testes : Albertus et Arnaudus cellerarii, Girardus conversus, Giles archipresbiter Belne, Arnulphus de Ruelea, Arnulphus de Varenas, Landricus et Stephanus prepositi, Walterius et Petrus fratres, Hugo Belne, Bernardus de Ville, Rainardus et Milo fratres, Bonus Amicus Li Venters, Petrus Coca, Henricus presbiter Alosie. Acta sunt hec apud Belnam subter Ulmum. Rainaldus canonicus Berne frater predicti Walterii postea calumpniatus est supradictum donum sed tandem totum concessit Deo et Beate Marie Cistercii in perpetuum. Testes : Arbertus cellerarius, Girardus conversus, Radulphus decanus Belne, Johannes de Savinei, Stephanus prepositus, Brus Bevin. Iterum Seguinus Iunior et Petrus fratres predicti Gauterii moverunt querelam adversus fratres Cistercii de predicta terra eo quod nichil inde habuissent sed tandem totum finierunt tam ipsi quam alii fratres scilicet Seguinus Magnus, Rainaldus canonicus, Gauterius miles in presentia Giles archipresbiteri, omnes isti laudaverunt quicquid habebant apud Mosiacum vel Marriniacum in terris, pratis, aquis, pascuis, vel in aliis locis in predictis territoriis sub censu V solidorum et Landricus de Pomart dedit pro nobis duobus fratribus Seguino et Petro XII solidos. Testes : Giles archipresbiter qui hanc cartam sigillo suo munivit, magister Rainaldus, Robertus senescalcus, Arnaldus cellerarius, Hugo cellerarii magister, Johannes Montis Sancti Johannis dominus Salmasie, Guillermus de Rivel, Rainardus de Charre, Motet, Landricus de Pomar, Bernardus Sauber.